Konstabel kritiek ná aanvallers op voertuig losbrandArgieffoto ŉ Polisiebeampte van Durban is in ŉ kritieke toestand nadat hy ernstig gewond is toe aanvallers op hom losgebrand het by sy aankoms tuis. Die konstabel, verbonde aan die Shongweni-honde-eenheid, het glo Vrydag om 22:00 teruggekeer na sy huis in KwaNdengezi in Durban toe onbekende aanvallers losgebrand het op sy voertuig. Hy is verskeie kere geskiet en is in ŉ kritieke toestand na ŉ plaaslike hospitaal gehaas. Volgens die polisie is hy tans in ŉ stabiele toestand in die hoësorgeenheid. Lt.genl. Nhlanhla Mkhwanazi, die waarnemende provinsiale polisiekommissaris, het die voorval ten sterkste veroordeel en gesê alles moontlik word gedoen om die oortreders op te spoor.